“Geen Nazi-kultuur op Puk-kampus”, bevind verslagProf Dan Kgwadi, vise-kanselier van die NWU en Itumeleng Pooe, ondervoorsitter van die NWU-raad Foto: Nico Strydom, Maroela Media Prof. Dan Kgwadi, visekanselier van die Noordwes-Universiteit, het Donderdag tydens ‘n mediakonferensie bevestig daar is nie ‘n kultuur van nazisme of fascisme by die Noordwes-Universiteit se Potchefstroomkampus nie. Kgwadi en Itumeleng Pooe, ondervoorsitter van die NWU-raad, het Donderdag die media toegespreek oor die verslag wat die universiteit se raad saamgestel en aan Blade Nzimande, die minister van hoër onderwys, oorhandig het. Die verslag is opgestel na aanleiding van die sogenaamde Wessels-verslag, ‘n verslag wat onder leiding van dr. Leon Wessels opgestel is oor oriëntering en beweerde ontgroeningspraktyke op die drie kampusse van die NWU. Een van die onafhanklike ondersoektaakspan se sleutelbevindings was dat daar nie ‘n kultuur van nazisme of fascisme by die NWU is nie, maar dat sekere voorvalle eerder gedryf is deur “praktyke wat ingebed is in sogenaamde tradisies”. Van die “tradisies” het volgens die ondersoektaakspan se verslag “menseregteskendings” tot gevolg gehad. Die raad sê in sy verslag aan die minister die uitdaging is om ‘n nuwe ingesteldheid te kry wat ‘n “inklusiewe, gesonde en verwelkomende kultuur op al drie kampusse ondersteun”. Die raad het verder opdrag aan die universiteit se bestuur gegee om proaktiewe en voorkomende strategieë en maatreëls te implementeer “ten einde ‘n herhaling van sodanige oortredings te voorkom”. Die raad het ook bevestig dat die ondersoektaakspan se bevindinge en aanbevelings “nie die status van ‘n geregtelike uitspraak het nie” maar as ‘n “hulpbrondokument” kan dien. Die raad het wel besluit om ‘n raadskomitee, die “studente-oorsigkomitee”, op die been te bring. Die mandaat van die komitee sal wees om “toesig te hou” oor ingrypings wat gaan plaasvind na aanleiding van die ondersoektaakspan se verslag. Dit behels onder meer ‘n verbod op die alle “ontgroeningsrituele en afbrekende praktyke” en die ontwikkeling van ‘n “gepaste ontvangs- en induksieprogram wat ‘n verwelkomende kultuur op al drie kampusse sal verseker”. Lees ook: Raad bestudeer nog Puk-verslag Puk: Nog géén besluit oor Wessels-verslag AfriForum Jeug eis dat Wessels-verslag verwerp word Puk-debat: Waaroor die geveg gaan en nié gaan nié Puk-verslag “in politiek ontvang en gebore” Raad wil Puk-verslag oor ontgroening eers verder bekyk NWU-klag teen dagblad teruggetrek; transformasie by Puk bespoedig Voorstelle van internasionale ondersoekspan by NWU belemmer multi-kulturele inslag Puk: Engels moet gelyk met Afrikaans, sê verslag Theuns Eloff tree uit met roerende afskeidsboodskap NWU dien klag in by Persombudsman teen dagblad Puk-ondersoekspan bekend gemaak Puk-koshuise: Ondersoek afgehandel Puk-raadsvergadering: Eloff tree uit; ondersoek van stapel gestuur Puk-groet: Raad besluit oor Puk se pad vorentoe Zuma reageer op Puk-groet Regshulp vir geskorste Puk-HK-lede Oud-student bedank Puk vir balans Video: Hitler se reaksie op Puk-groet Basson se roekelose joernalistiek Video: pukke moet transformeer – departement Puk-studente begin met eie veldtog Video: Puk-studente stap uit tydens Nazi-video Solidariteit v. Beeld lok vurige reaksie uit Solidariteit: Bloedneus vir Beeld en Basson Puk-groet: Departement sê koppe gaan rol NWU-raad: “Ons sal nie menseregteskendings duld nie” Puk-groet: NWU-bestuur moet dringend afgedank word – HETN Premier reageer op Puk-groet Puk-groet: Twitter-vermaak terwyl storm woed Debat oor Puk-groet ‘n g*tslag vir Afrikaans Puk-rektor sê oor Nazi-saluut